Драги студенти,

Ваш задатак за другу недељу вежби из Књижевности за децу, биће да изаберете песмицу, научите је напамет, те да је потом одрецитујете, водећи рачуна о дикцији и природности казивања. Ваш избор могу бити песме Јована Јовановића Змаја, Десанке Максимовић, Бранка Ћопића, Душка Радовића, Мире Алечковић, Драгана Лукића, Мирослава Антића, Добрице Ерића, Владимира Стојиљковића, Љубивоја Ршумовића, Владимира Андрића, Дејана Алексића. Приликом избора песме коју ћете представити, молила бих вас да не користите верзије доступне на интернету, јер су оне најчешће препуне грешака. Користите само проверену литературу коју можете пронаћи у библиотеци.

Кратко објашњење о томе како треба да урадите овај задатак, налази се на сајту (документ назван „umece-recitovanja.docx“).

 Текст који вам уступам, првенствено прочитајте. Потрудите се да упамтите барем понеко правило ефектног рецитовања, како бисте их применили на вашу рецитацију. Од вас не очекујемо да савладате рецитаторску вештину за недељу дана. Циљ оваквог задатка није ни да само прочитате песмицу како бисте освојили бодове. На првом месту, желимо да вам скренемо пажњу на важне аспекте казивања, како бисте деци са којом будете радили, пренели љубав за поезију, те их заинтересовали. Искрено се надамо да вам рецитовање песмица на овакав начин неће створити велику нервозу.

Задатке ми шаљите у виду кратког видео снимка на имејл адресу (jelena.kukic07@gmail.com) до четвртка**, 4. марта**. Рецитације које ми пошаљете накнадно нећу бодовати.

У наслову имејла обавезно назначите да се ради о рецитацији, те наведите назив песме и њеног аутора.

Срдачан поздрав,

Јелена Кукић.